Εμμανουήλ Μοδάτσος

Ο Εμμανουήλ Μοδάτσος (1871 - 1949), του Ιωάννη, ήταν Έλληνας δικηγόρος και πολιτικός, που υπηρέτησε 2 φορές ως βουλευτής Λασιθίου. Στις ενέργειές του οφείλεται το γεγονός ότι ο Άγιος Νικόλαος έγινε πρωτεύουσα του νομού Λασιθίου.Ιωάννης Ευάγ. Σταμέλος, Λεύκωμα προσωπικοτήτων που συνέβαλαν στην Ένωση της Κρήτης με την Ελλάδα από το Ν. Λασιθίου, Ιστορική-Λαογραφική Εταιρεία Λασιθίου, Άγιος Νικόλαος 2013, σελ. 42. Το 1908, όταν ήταν υπουργός Οικονομικών της Κρήτης, υπέγραψε την ένωση της νήσου με την Ελλάδα, μαζί με τον Γεώργιο Παπαμαστοράκη και άλλους πολιτικούς.Ένωση Κρήτης με την Ελλάδα – Πως έγινε σαν σήμερα το 1908 , Αγιοτόκος Καππαδοκία, ανάκτηση 16-10-2015.

 Καταγωγή και σπουδές
Γεννήθηκε το 1871. Το επώνυμό του , Μοδάτσος ή Μοάτσος, είναι ενετικό. Ο ίδιος καταγόταν από την Πρίνα του Μιραμπέλλου. Μετά τις νομικές του σπουδές στο Πανεπιστήμιο Αθηνών, αναγορεύτηκε διδάκτορας του Δικαίου.

 Πολιτική σταδιοδρομία 
To 1897 στην Επαναστατική Συνέλευση των Κρητών εξελέγη πληρεξούσιος Μιραμπέλλου και το 1898 πληρεξούσιος στη Συντακτική Συνέλευση, όπως και το 1901, 1903, 1905 και το 1906. Κατά την Κρητική Πολιτεία ανέλαβε υπουργός Οικονομικών το 1907. Τον Μάρτιο του 1910 εξελέγη βουλευτής Λασιθίου στις τελευταίες εκλογές της Κρητικής Συνέλευσης, με 544 ψήφους. Μέχρι να αναγνωριστεί η Ένωση της Κρήτης με την Ελλάδα, διετέλεσε πληρεξούσιος στις Συνελεύσεις του 1909 και του 1911.Κρήτη, Το Αφιέρωμα, Βιογραφίες, εκδ. οίκος Αρσινόη, τ. 10, Αθήνα 1985,  σελ. 119.

Εξελέγη για πρώτη φορά βουλευτής Λασιθίου στις εκλογές που διεξήχθησαν τον Δεκέμβριο του 1915 και ξανά στις εκλογές του 1926 με το Κόμμα Ελευθεροφρόνων. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 125, αρ. 1021). Για ένα διάστημα ενός έτους (1916-17) αυτοεξορίστηκε στη Μυτιλήνη μαζί με τον Μιχελιδάκη και άλλους βουλευτές, επειδή τάχθηκαν υπέρ του να μείνει ουδέτερη η Ελλάδα στον Πρώτο Παγκόσμιο Πόλεμο.

Επανεξελέγη βουλευτής Λασιθίου  στις εκλογές του 1935 με το Λαϊκόν Κόμμα. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 32, αρ. 261).

Ο αδερφός του, Γεώργιος Ι. Μοδάτσος (1874 - 22 Ιουλίου 1949) ήταν δικηγόρος, πρόεδρος του Δικηγορικού Συλλόγου Λασιθίου και πρόεδρος του Δημοτικού Συμβουλίου Αγίου Νικολάου."Γεώργιος Ι. Μοδάτσος", εφ. Ανατολή, φύλλο 24-7-1949, (μέσω ΓΑΚ - Αρχεία Ν. Λασιθίου).

Πέθανε το 1949.

 Παραπομπές 

Κατηγορία:Βουλευτές Λασιθίου
Κατηγορία:Βουλευτές εκλεγμένοι με το Κόμμα των Ελευθεροφρόνων
Κατηγορία:Βουλευτές εκλεγμένοι με το Λαϊκό Κόμμα